
34 DR 30.11.2005 

 

saya kira harus diambil kira dengan begitu serius sekali oleh kementerian yang 
berkenaan ini.  Kalau ada respons apa-apa daripada Yang Berhormat Timbalan 
Menteri?   

 Dato’ Wong Kam Hoong:  Apa yang lebih penting, ringgit atau warisan 
negara kita?  Maka saya bersetuju dengan Yang Berhormat iaitu budaya negara kita, 
warisan dan sebagainya lebih penting daripada iaitu duit ringgit itu.   

 Kalau encik hendak makan laksa, 
  Belilah dari Kampung Deli. 
 Suka duka sama dirasa, 
  Warisan tidak dijual beli.   

 Beberapa Ahli:  [Bersorak] [Ketawa] 

 Dato’ Wong Kam Hoong:  Terima kasih.  Yang Berhormat Bukit Mertajam 
menanyakan tentang pemain-pemain orkestra dari luar negara yang diberi gaji tinggi.  
Istana Budaya mempunyai orkestra simfoni kebangsaan di mana sebahagian besar 
pemuzik-pemuziknya adalah terdiri daripada pemuzik tempatan yang berbakat besar.   

Sebagai pelapis dan bagi mendidik generasi muda, Istana Budaya juga turut 
mempunyai orkestra simfoni remaja yang terdiri daripada golongan muda dalam 
lingkungan umur 6 hingga 25 tahun dari pelbagai kaum.   

Tentang bimbingan seni di peringkat daerah yang meliputi pelbagai kaum, 
untuk makluman Yang Berhormat program bimbingan seni untuk generasi muda 
memang menjadi teras kepada program kementerian iaitu program merakyatkan seni 
dan kempen budi bahasa dan nilai-nilai murni.  Melalui program merayakan seni, aktiviti 
yang berbentuk bimbingan kepada semua kaum di negara ini diterapkan dalam 
program berkenaan.  Bimbingan seni juga diterapkan dalam program kempen budi 
bahasa dan nilai-nilai murni yang dilaksanakan oleh kementerian di daerah-daerah di 
seluruh negara. 

Dr. Tan Seng Giaw:  [Bangun] 

 Tuan Pengerusi [Datuk Dr. Yusof bin Yacob]:  Ya, Yang Berhormat Kepong 
bangun Yang Berhormat Timbalan Menteri.  Hendak pantun juga Yang Berhormat?   

 Dr. Tan Seng Giaw:  Boleh juga menurut Dewan Bahasa dan Pustaka, 

  
 Bahasa berwibawa, 
  Sastera bermutu. 
 Kualiti dipelihara, 
  Martabat di mercu.   

 

 Tuan Pengerusi [Datuk Dr. Yusof bin Yacob]:  Tetapi Yang Berhormat,... 

 Dr. Tan Seng Giaw:  Tuan Pengerusi,...  

 Tuan Pengerusi  [Datuk Dr. Yusof bin Yacob]:  Yang Berhormat, Yang 
Berhormat. 

 Dr. Tan Seng Giaw:  Ya, ini yang kebudayaan dan kesenian ini… 

 Tuan Pengerusi  [Datuk Dr. Yusof bin Yacob]:  Teruskan. 

 Dr. Tan Seng Giaw:  Teruskan?   

 Tuan Pengerusi  [Datuk Dr. Yusof bin Yacob]:  Kalau Yang Berhormat 
hendak dengar pantun boleh juga. 

 Kalau tuan pergi ke paya, 
  Jangan bawa serkap jarang, 
 Kalau tuan ingin bertanya, 
  Jangan cakap panjang-panjang.   
 

 Beberapa Ahli:   [Ketawa] 



saya kira harus diambil kira dengan begitu serius sekali oleh kementerian yang berkenaan ini. Kalau ada respons apa-apa daripada Yang Berhormat Timbalan Menteri? Dato' Wong Kam Hoong: Apa yang lebih penting, ringgit atau warisan negara kita? Maka saya bersetuju dengan Yang Berhormat iaitu budaya negara kita, warisan dan sebagainya lebih penting daripada iaitu duit ringgit itu. Kalau encik hendak makan laksa, Belilah dari Kampung Deli. Suka duka sama dirasa, Warisan tidak dijual beli. Beberapa Ahli: [Bersorak] [Ketawa] Dato' Wong Kam Hoong: Terima kasih. Yang Berhormat Bukit Mertajam menanyakan tentang pemain-pemain orkestra dari luar negara yang diberi gaji tinggi. Istana Budaya mempunyai orkestra simfoni kebangsaan di mana sebahagian besar pemuzik-pemuziknya adalah terdiri daripada pemuzik tempatan yang berbakat besar. Sebagai pelapis dan bagi mendidik generasi muda, Istana Budaya juga turut mempunyai orkestra simfoni remaja yang terdiri daripada golongan muda dalam lingkungan umur 6 hingga 25 tahun dari pelbagai kaum. Tentang bimbingan seni di peringkat daerah yang meliputi pelbagai kaum, untuk makluman Yang Berhormat program bimbingan seni untuk generasi muda memang menjadi teras kepada program kementerian iaitu program merakyatkan seni dan kempen budi bahasa dan nilai-nilai murni. Melalui program merayakan seni, aktiviti yang berbentuk bimbingan kepada semua kaum di negara ini diterapkan dalam program berkenaan. Bimbingan seni juga diterapkan dalam program kempen budi bahasa dan nilai-nilai murni yang dilaksanakan oleh kementerian di daerah-daerah di seluruh negara. Dr. Tan Seng Giaw: [Bangun] Tuan Pengerusi [Datuk Dr. Yusof bin Yacob]: Ya, Yang Berhormat Kepong bangun Yang Berhormat Timbalan Menteri. Hendak pantun juga Yang Berhormat? Dr. Tan Seng Giaw: Boleh juga menurut Dewan Bahasa dan Pustaka, Bahasa berwibawa, Sastera bermutu. Kualiti dipelihara, Martabat di mercu. Tuan Pengerusi [Datuk Dr. Yusof bin Yacob]: Tetapi Yang Berhormat,... Dr. Tan Seng Giaw: Tuan Pengerusi,... Tuan Pengerusi [Datuk Dr. Yusof bin Yacob]: Yang Berhormat, Yang Berhormat. Dr. Tan Seng Giaw: Ya, ini yang kebudayaan dan kesenian ini... Tuan Pengerusi [Datuk Dr. Yusof bin Yacob]: Teruskan. Dr. Tan Seng Giaw: Teruskan? Tuan Pengerusi [Datuk Dr. Yusof bin Yacob]: Kalau Yang Berhormat hendak dengar pantun boleh juga. Kalau tuan pergi ke paya, Jangan bawa serkap jarang, Kalau tuan ingin bertanya, Jangan cakap panjang-panjang. Beberapa Ahli: [Ketawa].